Standardavtaler for lokale jegerprøveinstruktører i Norges Jeger- og Fiskerforbund

Innledning

Som en følge av en helhetlig gjennomgang av instruktørordningene i Norges Jeger- og Fiskerforbund, (NJFF), er det utarbeidet standardavtaler for instruktører og foreninger tilsluttet NJFF. Avtalen omfatter vilkår for autorisasjon og ansvars- og oppgavefordeling mellom de ulike leddene i organisasjonen.

Dersom det utvikles nytt kursopplegg for en instruktørordning, vil innføringen av dette utløse et krav om inngått kontrakt, også for de instruktørene som allerede *er* autorisert. Avtalene vil bidra til å skape klarhet og forutsigbarhet både for instruktøren og foreningen. Det er en målsetning å forebygge konflikter basert på uklare forventninger hos forening og instruktør.

Dersom man velger å benytte en annen avtale enn den vedlagte standardavtalen, stilles det som forutsetning at *minimum* følgende punkter er beskrevet i avtalen:

1. Autorisasjonsmyndighet: Autorisasjon som instruktør foretas av Norges Jeger- og Fiskerforbund
2. Ansvars- og oppgavefordeling
3. Krav til oppdatering hvert 5. år
4. Aktivitetskrav
5. Autorisasjonsperiode 5 år
6. Regler for avautorisering
7. Autorisasjonskrav
8. Godtgjøring
9. Innbetaling kursavgift
10. Instruktørens verveadgang

Fylkeslaget sender bekreftelse på at avtalen er signert, samt fylkeslagets innstilling til autorisasjon til NJFFs administrasjon. Fylkeslaget oppbevarer en kopi av avtalen i sitt arkiv.

DEL I – FELLES FOR ALLE NJFFs JEGERPRØVEINSTRUKTØRER, 1. november 2021

**AUTORISASJON**

Autorisasjon foretas av Miljødirektoratet etter innrapportert gjennomført utdanning. Signert vilkårsskjema og gjennomført utdanning jfr Miljødirektoratets retningslinjer er vilkår for autorisasjon.

**ANSVARS- OG OPPGAVEFORDELING**

Instruktørens hovedoppgave er den faglige gjennomføringen av kurs i regi av foreningen(e). Virksomhet utover dette skal avtales med foreningen(e)s styre. Foreningen(e) har ansvaret for den praktiske planleggingen og gjennomføringen av kurs. NJFFs administrasjon plikter til enhver tid å oppdatere undervisningsmateriell til bruk i instruktørens virksomhet.

**OPPDATERING**

Instruktøren plikter å delta på oppdateringskurs i regi av Nacl AS minimum hvert 5. år

**AKTIVITETSKRAV**

Avtalen skal inneha et punkt om forventet aktivitet på kurs i regi av lokalforeningen. Det anbefales å ta med hvorvidt det er åpning for at instruktøren skal utøve sitt virke for andre arrangører, og på hvilke vilkår dette skal kunne skje.

**AUTORISASJONSPERIODE**

Instruktøren autoriseres for en periode på 5 år. Ved innføring av nytt kursopplegg utløses krav om inngåelse av (ny) avtale mellom instruktør og forening og autorisasjonsperioden nullstilles.

**AVAUTORISERING**

Brudd på retningslinjer fra Miljødirektoratet om gjennomføring av jegerprøven kan føre til avautorisasjon. Ansvaret for avautorisasjon ligger hos Miljødirektoratet.

**VERVING**

Kurs- og opplæringsvirksomheten er det fremste møtepunktet mellom jegere/fiskere og NJFF-organisasjonen. Gjennom kursvirksomhet møter man mange potensielle medlemmer, og instruktørene kan være meget effektive ververe. Avtalen skal inneholde omtale av hvordan registrering av vervepremier er avtalt.

**KURSAVGIFT**

Deltageravgiften for kurs som instruktøren gjennomfører SKAL av deltager innbetales i sin helhet til foreningen/foreningens konto. Avgiftens størrelse bestemmes av foreningen.

**GODTGJØRING**

Instruktørvirksomheten i Norges Jeger- og Fiskerforbund er i utgangspunktet frivillig og dugnadsbasert.

Erfaringsmessig er det derimot noen foreninger og fylkeslag som velger å godtgjøre sine instruktørers virksomhet på ulike måter.

I avtalen som inngås mellom forening/fylkeslag og instruktør ***skal***godtgjøring omtales. Dersom virksomheten er ulønnet og dugnadsbasert, skal dette presiseres, i likhet med andre avtalte vilkår.

Godtgjøring er et område som i stor grad reguleres av offentlige bestemmelser. Fylkeslag / foreninger og instruktører har alle medansvar for ryddighet i forhold til økonomi.

Lønn – dekning av utgifter – refusjon av utlegg

1 Godtgjørelse er lønn, enten som penger, materiell, gaver, gratis jaktkort el. l.

2 Grense for godtgjørelse er pr 01.01.2021 kr. 10.000,- årlig per person, per organisasjonsnummer.

3 Grense for dekning av dokumenterte utgifter (diett, kilometergodgjøring osv) er maks kr. 10.000 kroner per person, per år.

4 Reiseregninger skal være spesifisert med dato, reiserute og formål.

5 Offentlig godkjente satser markerer øvre grenser for diett, kilometersats, tlf m.m.

6 Ved refusjon av utlegg til reiser, telefon m.m. SKAL det foreligge bilag!

Ved godtgjøring og utgiftsdekning utover grensene som er beskrevet over, trer regler om for eksempel arbeidsgiveravgift, lønnsoppgaveplikt, mva og annet i kraft. For bestemmelser rundt dette viser vi til www.skatteetaten.no Det kan også tas kontakt med fylkeskontoret eller NJFFs sentraladministrasjon for bistand.

DEL II – JEGERPRØVEN

Avtale mellom ………………………………… og ……………………………………………. (Forening(er)) (Instruktør)

………………………………………………. og …………………………………………….

 (adresse) (medl.nummer NJFF)

om virksomhet som instruktør jegerprøven.

**AKTIVITETSKRAV**

Forening og instruktør har avtalt følgende aktivitetsnivå (kryss av eller fyll ut):

**Ο** Virksomhet ved behov **Ο** Annet\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AUTORISASJONSPERIODE**

**Ο** Fem år fra dagens dato **Ο** Annen periode (max fem år)\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VERVING**

**Ο** Instruktøren kan registrere vervede på seg selv

**Ο** Annen praksis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GODTGJØRING**

**Ο** Instruktøren bidrar på dugnadsbasis

**Ο** Annen løsning\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Autorisasjonskrav**

**Minimum kompetansenivå**

**Teoretisk kompetanse**

Gjennomført nettbasert utdanning for jegerprøveinstruktør og Instruktørutdanning jegerprøven med eksamen

**Praktisk kompetanse**

Minimum 3 års jakterfaring på stor- og småvilt

Skytetekniske kunnskaper – jfr spesifisering fra Miljødirektoratet

..……………………………..………………..

Sted / Dato

…………………………………………….......... …………………………………………............................. Underskrift leder forening Underskrift instruktør/ medlemsnr NJFF

Fylkeslaget sender bekreftelse på at avtalen er signert, samt fylkeslagets innstilling til autorisasjon til NJFFs administrasjon. Fylkeslaget oppbevarer en kopi av avtalen i sitt arkiv.